Съобщение за инвестиционно предложение за „Допълване вида на отпадъците на съществуваща площадка за третиране на отпадъци”, с местоположение поземлен имот с идентификатор 84049.166.399 по кадастралната карта и кадастралните регистри на с. Щръклево, общ. Иваново
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „Управление на отпадъци” ЕООД инвестиционно предложение за „Допълване вида на отпадъците на съществуваща площадка за третиране на отпадъци”, с местоположение поземлен имот с идентификатор 84049.166.399 по кадастралната карта и кадастралните регистри на с. Щръклево, общ. Иваново, се оценява от компетентния орган по околна среда като значително изменение и допълнение на дейността на съществуваща площадка за извършване на дейности с отпадъци и на основание чл. 93, ал. 1, т. 2 от ЗООС, заявената инвестиционна инициатива подлежи на процедура за преценяване на необходимостта от извършване на оценка на въздействието върху околната среда /ОВОС/.
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 106/2021г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-3945-(4)/13.08.2024 г. 
Копие на писмото е изпратено в Община Иваново и кметство село Щръклево.
